

PROJEKTS uz 26.09.2024.

IKSSK: 04.09.2024.

Finanšu komitejā: 18.09.2024.

domē: 26.09.2024.

sagatavotājs: Linda Tiļuga

ziņotājs: Linda Tiļuga

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par pašvaldības līdzfinansējumu kultūras projektam “**Markku Lepisto un Mikku Helenius (Somija) koncerts Baltezera baznīcā 30.11.2024.**”**

Ādažu novada pašvaldības dome izskatīja SIA “3 in 1” (reģ. Nr.40203474205, juridiskā adrese: Mārsilu 8, ”Mārsili”, Baltezers, Garkalnes pag., Ropažu nov., LV-2164 (turpmāk - Iesniedzējs)) 2024. gada 23. jūlija (reģ. Nr. ĀNP/1-11-1/24/3793) projekta “Markku Lepisto /ērģeles/ un Mikku Helenius /akordeons/ (Somija) koncerts Baltezera baznīcā 30.11.2024.” (turpmāk– Projekts) pieteikumu pašvaldības finansējuma saņemšanai pašvaldības 2023. gada 24. maija nolikumā Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums) noteiktajā kārtībā.

Ādažu novada kultūras centrs izvērtēja Projekta atbilstību Nolikuma noteikumiem un atzina to par atbilstošu, jo Projekta mērķis ir iepazīstināt novada iedzīvotājus ar pasaules mūzikas talantiem (komponistiem, izpildītājiem un grupām), kā arī attīstīt šo tradīciju, regulāri rīkojot dažādu žanru un valstu mākslinieku koncertus Ādažu novadā. Projekta mērķauditorija ir pasākumu apmeklētāji, kā arī Ādažu Mākslu un mūzikas skolas audzēkņi.

Projekta īstenošanas laiks ir līdz 2024. gada 30. novembrim.

Projekta kopējais finansējums ir 5000EUR, t.sk. paļāvība uz pašvaldības līdzfinansējuma pieejamību 1000 EUR apmērā:

|  |  |  |  |  |
| --- | --- | --- | --- | --- |
| N.p.k | Izdevumu pozīcija | Pašvaldības finansējums (EUR) | Citu avotu finansējums (EUR) | Kopā (EUR) |
| 1. | Programmas sagatavošana un nodrošināšana | 1000 | 0 | 1000 |
| 2. | Viesnīca, ēdināšana | 0 | 400 | 400 |
| 3. | Transports un degviela | 0 | 300 | 300 |
| 4. | Lidojuma biļetes | 0 | 700 | 700 |
| 5. | Pakalpojumi (juridiskie, grāmatvedība, reklāma) | 0 | 1900 | 1900 |
| 6. | Pasākuma tehniskais nodrošinājums | 0 | 700 | 700 |
| KOPĀ (t.sk., nodokļi) | | 1000 | 4000 | 5000 |
| Ieejas biļešu cena (vietu skaits koncerta norises vietā 150) | |  | 25 |  |

Ādažu novada kultūras centra 2024. gada budžeta tāmē netika iekļauts finansējums kultūras iniciatīvu projektu īstenošanai.

Izglītības, kultūras, sporta un sociālā komiteja tās 03.09.2024. sēdē ierosināja finansējumu 700 *euro* apmērā nodrošināt no Ādažu novada kultūras centra budžeta līdzekļiem pasākumu īstenošanai Valsts svētku programmas ietvaros, pasākuma tehniskā nodrošinājuma apmaksai.

Pamatojoties uz Pašvaldību likuma 5. panta pirmo daļu, kā arī Izglītības, kultūras, sporta un sociālās komitejas 03.09.2024. atzinumu un Finanšu komitejas 18.09.2024. atzinumu, Ādažu novada pašvaldības dome

**NOLEMJ:**

1. Atbalstīt SIA “3 in1” projektu “Markku Lepisto un Mikku Helenius (Somija) koncerts Baltezera baznīcā 30.11.2024.”un piešķirt tam pašvaldības līdzfinansējumu 700 EUR (septiņi simti *euro*).
2. Centrālās pārvaldes Juridiskajai un iepirkumu nodaļai viena mēneša laikā sagatavot līguma projektu 1. punkta izpildei, nosakot pienākumu SIA “3 in1 ” ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par pašvaldības līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Grāmatvedības nodaļai apmaksāt SIA “3 in1” 1.punktā noteikto līdzfinansējumu 50 % apmērā no Ādažu novada kultūras centra 2024. gada budžeta tāmes līdzekļiem 10 darbdienu laikā no 2. punktā noteiktā līguma abpusējas parakstīšanas dienas, un atlikušo summu - pēc SIA finanšu atskaites saņemšanas un atbilstības pārbaudes.
5. Ādažu novada kultūras centram veikt finanšu atskaites saņemšanas kontroli.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējam – 1 eks.

JIN, GRN,FIN, ĀNKC, IDR - @

L.Tiļuga 29456335